Z A P I S N I K
27. sjednice Vijeća Gradske četvrti Gornja Dubrava, održane 21. veljače 2019. u Područnom          uredu gradske uprave Dubrava, Dubrava 49, dvorana „C“  s početkom u 17,30 sati



NAZOČNI ČLANOVI VIJEĆA:

1. JOSIP BANDUR
2. DAVOR GABUD
3. FRANJO JEDNOBRKOVIĆ
4. NEDA KOVAČEVIĆ 
5. MIROSLAV KOŽUL
6. DARKO MAJPRUZ
7. NEVEN MIKŠA
8. ANDREJA MARCETIĆ
9. FRANJO NOVOSEL
10. DAMIR ONIŠKO
11. SVJETLANA PALIĆ
12. AVNI OSMANI
13. ŽELJKO PASARIČEK
14. DOMAGOJ PRICA
15. ILIJA SLIŠKO
16. ROBERT TUKAČ
17. NINOSLAV VRANJEŠ
18. IVAN VARAT
19. STEVO ŽIVČIĆ

OSTALI NAZOČNI:

- Helena Duspara, dipl. iur. voditeljica Područnog odsjeka Gornja Dubrava
- Marija Badanjak, viši stručni referent za rad tijela mjesne samouprave
- Ivan Šarić, stručni referent za rad tijela mjesne samouprave
    
O sjednici se vodi video zapis. 

 Predsjednik utvrđuje prisutnost 19 od 19 članova Vijeće, što znači da Vijeće može pravovaljano odlučivati.

 Predsjednik podsjeća članove Vijeća da su uz poziv primili zapisnik 26. sjednice Vijeća.
 Pita dali ima primjedbi na navedeni zapisnik.

D. Prica iznosi primjedbu na zapisnik prethodne sjednice u dijelu koji se odnosi na Ivanovićevu ulicu kbr. 4a za rješavanje odvodnje, a ne vodoopskrbe.

 Budući da se više  nitko ne javlja za riječ zapisnik 26. sjednice jednoglasno je prihvaćen uz iznesenu primjedbu

Predsjednik predlaže dnevni red kao u pozivu uz 5 dodatnih točki:

1. Prijedlog zaključka o prijedlogu kapitalnih ulaganja u Gradskoj četvrti Gornja Dubrava za razdoblje 2019. – 2021.
1. Prijedlog zaključka o prijedlogu programa za nerazvrstane ceste I. reda u 2019.
1. Prijedlog zaključka o prijedlogu za izmještanje autobusnog stajališta na Miroševečkoj cesti
1. Prijedlog zaključka o prijedlogu za promjenu voznog reda i trase autobusne linije 210
1. Prijedlog zaključka za postavljanje uspornika prometa na Miroševečkoj cesti                                                     
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               
Predsjednik pita ima li primjedbi na dnevni red ili drugačijih prijedloga.

D. Gabud predlaže da se u dnevni red uvrsti točka: Dovoz pitke vode cisternama.

Budući da se više nitko ne javlja za riječ, predsjednik daje na prihvaćanje predloženi dnevni red

 Vijeće jednoglasno donosi:


                DNEVNI RED 

1. Prijedlog zaključka o prijedlogu kapitalnih ulaganja u Gradskoj četvrti Gornja Dubrava za razdoblje 2019. – 2021.
2. Prijedlog zaključka o prijedlogu asfalterskog programa za nerazvrstane ceste I. reda u 2019.
3. Prijedlog zaključka o prijedlogu promjene naziva Osnovne škole Žuti brijeg u Osnovnu školu Vesne Parun
4. Prijedlog zaključka o prijedlogu postavljanja spomen-ploče u čast Vesni Parun u Ulici Vile Velebita, kbr. 15
5. Prijedlog zaključka o izgradnji vodoopskrbnog cjevovoda u ulici Lobori od kućnog br. 65 do br. 69
6. Prijedlog zaključka o  prijedlogu za izgradnju autobusnog stajališta u ulici Novoselečki put od kbr. 42 do kbr. 145
7. Prijedlog zaključka o prijedlogu za promjenu voznog reda i  trase autobusne linije 210
8. Prijedlog zaključka o prijedlogu izmještanja autobusnog stajališta na Miroševečkoj cesti
9. Prijedlog zaključka o postavljanju umjetnih izbočina i vibracijskih traka u ulici Novoselečki put
10. Prijedlog zaključka za postavljanje uspornika prometa na Miroševečkoj cesti
11. Prijedlog zaključka o davanju mišljenja na zahtjev za zakup dijela zemljišta oznake  k.č. 5094/4 k.o. Dubrava
12. Davanje mišljenja sukladno čl. 86. stavak 1. Statuta Grada Zagreba:
a) Prijedlog plana razvoja sustava civilne zaštite Grada Zagreba za 2019.
b) Prijedlog odluke o komunalnoj naknadi
c) Prijedlog odluke o komunalnom doprinosu
d) Prijedlog Okvirne strategije pametnog Grada Zagreba – Zagreb Smart City
e) Prijedlog odluke o izmjenama i dopunama Odluke o socijalnoj skrbi
f) Prijedlog odluke o izmjenama odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2019.

    g) Prijedlog odluke o novčanoj pomoći hrvatskim braniteljima iz Domovinskog rata u     povodu blagdana Uskrsa i Božića
    h) Prijedlog odluke o povjeravanju obavljanja komunalnih djelatnosti održavanja groblja i krematorija unutar groblja te usluge ukopa i kremiranja pokojnika u krematoriju unutar groblja na području Grada Zagreba
    i) Prijedlog odluke o izmjeni i dopuni Odluke o određivanju komunalnih djelatnosti koje se obavljaju na temelju ugovora
    j) Prijedlog odluke o povjeravanju obavljanja komunalne djelatnosti komunalnog linijskog prijevoznika  putnika na području Grada Zagreba
   k) Prijedlog odluke o povjeravanju obavljanja komunalne djelatnosti parkiranja na uređenim javnim površinama i u javnim garažama na području Grada Zagreba
   l) Prijedlog odluke o plaći, odnosno naknadi za rad i drugim pravima predsjednika i potpredsjednika Gradske skupštine Grada Zagreba
  m) Prijedlog zaključka o sklapanju Sporazuma o podmirenju razlike troškova redovitog održavanja nerazvrstanih cesta na području Grada Zagreba u 2018.
13. Dovoz pitke vode cisternama
14. Pitanja, prijedlozi i obavijesti


AD 1. Prijedlog zaključka  o prijedlogu kapitalnih ulaganja u Gradskoj četvrti Gornja Dubrava za razdoblje 2019.- 2021

Predsjednik pojašnjava prijedlog. Otvara raspravu. 

J. Bandur predlaže da se od nadležnog gradskog ureda traži obrazloženje zašto se odustalo od prethodne lokacije za izgradnju bazena.

D. Gabud traži da se uputi dopis Gradskom zavodu za zaštitu spomenika kulture i prirode na koji način se mogu koristiti sredstva iz Europske unije kako bi se pokrio dio troškova za obnovu objekta mjesne samouprave Čučerje.

Budući se više nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
  o prijedlogu kapitalnih ulaganja u Gradskoj četvrti Gornja Dubrava 
za razdoblje 2019. - 2021.


I. Razmotren je dopis Gradskog ureda za mjesnu samoupravu vezano za kapitalna ulaganja u gradskim četvrtima 2019. – 2021.

II. Predlažu se sljedeće  akcije:

· izgradnja bazena
· izgradnja XII. gimnazije
· obnova objekta mjesne samouprave Čučerje
· rješavanje imovinsko – pravnih odnosa te eventualna gradnja produžetka ulice Klin do Lektrščice 
· otkup poslovnog objekta u sklopu  Kulturnog centra Dubrava i uređenje istog
· uređenje velike dvorane Kulturnog centra Dubrava koja nije završena nakon izgradnje 
· otkup k.č. 6610 k.o. Granešina Nova za potrebe izgradnje dječjeg igrališta na području mjesne samouprave  Zeleni brijeg
· otkup čestice k.č. 8041 k.o. Granešina Nova za potrebe izgradnje dječjeg igrališta i proširenja objekta mjesne samouprave Granešinski Novaki


III. Ovaj Zaključak dostavlja se Gradskom uredu za mjesnu samoupravu na daljnje postupanje.  
    

AD. 2. Prijedlog zaključka o prijedlogu asfalterskog programa za nerazvrstane ceste I. reda u 2019.

Predsjednik podsjeća nazočne članove Vijeća da je prijedlog dobiven prije sjednice. Pojašnjava prijedlog. Otvara raspravu.

Budući da nitko ne traži riječ, Vijeće na prijedlog predsjednika  jednoglasno donosi:


Z A K L J U Č A K
  o prijedlogu asfalterskog programa za nerazvrstane ceste I. reda u 2019.


I. Razmotren je dopis Gradskog ureda za mjesnu samoupravu vezano za popis nerazvrstanih cesta I. reda predloženih za asfaltiranje u 2019. od strane Zagrebačkog holdinga Podružnice Zagrebačke ceste.

II. Vijeće je suglasno da se na području ove Četvrti asfaltira Avenija Gojka Šuška od Maksimirske ulice do Ulice Rudolfa Kolaka – obostrano.

III. Ovaj Zaključak dostavlja se Gradskom uredu za mjesnu samoupravu na daljnje postupanje.  
    

AD 3. Prijedlog zaključka o prijedlogu promjene naziva Osnovne škole Žuti brijeg u Osnovnu školu Vesne Parun

Predsjednik pojašnjava da je prijedlog podnijela Radna skupina za utvrđivanje prijedloga za imenovanje ulica i trgova. Otvara raspravu.

Budući da nitko ne traži riječ, Vijeće na prijedlog predsjednika  jednoglasno donosi:

ZAKLJUČAK
o prijedlogu promjene naziva Osnovne škole Žuti brijeg
u Osnovnu školu Vesne Parun


I. Razmotren je prijedlog Radne skupine za utvrđivanje prijedloga za imenovanje ulica i trgova o promjeni naziva Osnovne škole Žuti brijeg u Osnovnu školu Vesne Parun.

II. Vijeće daje pozitivno mišljenje navedenom.

III. Ovaj Zaključak bit će dostavljen Gradskom uredu za obrazovanje i Osnovnoj školi Žuti brijeg na daljnje postupanje.

       
OBRAZLOŽENJE

Vesna Parun je niz godina živjela kao istaknuta i cijenjena građanka naše četvrti. Sudjelovala je u javnim manifestacijama koje su joj bile posvećene: rado se odazivala i dolazila među učenike od kojih se mnogi i danas sjećaju njezina osobnog entuzijazma i prisutnosti u zajednici. Zbog toga bismo se, iako je veličinom svoga djela, zaslužila mjesto u javnom prostoru bilo kojeg dijela grada i zemlje, trebali zauzeti da joj osiguramo prikladno mjesto u javnom prostoru naše četvrti. Odajući joj priznanje i časteći je na taj način zapravo ćemo istaknuti vlastiti kulturni kapital i prepoznatljivost u široj zajednici.

Isto tako, Vijeće Gradske četvrti Gornja Dubrava organizira, sada već tradicionalno, obilježavanje Dana Vesne Parun u Gornjoj Dubravi u Narodnom sveučilištu Dubrava, Kulturni centar, a pod pokroviteljstvom Grada Zagreba i gradonačelnika gosp. Milana Bandića. U ovom događanju sudjeluju učenici  osnovnih i srednjih škola GC Gornje Dubrave a svojim dolaskom podržavaju ga i brojni ugledni pojedinci i predstavnici institucija (Sveučilišta u Zagrebu, Filozofskog fakulteta, Agencije za odgoj i obrazovanje, Ministarstva znanosti i obrazovanja).

Smatramo da će navedeno pomoći u brendiranju Dubrave kao nezaobilazne sastavnice razvijanja kulturnog identiteta Grada Zagreba, čime će se obogatiti i turistička ponuda Grada.



AD. 4. Prijedlog zaključka o prijedlogu postavljanja spomen-ploče u čast Vesni Parun u Ulici Vile Velebita, kbr. 15 

Predsjednik napominje da je prijedlog podnijela Radna skupina za utvrđivanje prijedloga za imenovanje ulica i trgova. Otvara raspravu.

Budući da nitko ne traži riječ, Vijeće na prijedlog predsjednika  jednoglasno donosi:


                                                       ZAKLJUČAK
  o prijedlogu za postavljanje spomen-ploče u čast Vesni Parun 
u Ulici Vile Velebita 


I. Razmotren je prijedlog Radne skupine Vijeća za utvrđivanje prijedloga za imenovanje ulica i trgova za postavljanje spomen-ploče u čast Vesni Parun na stambenoj zgradi u Ulici Vile Velebita kbr.15.
II. Vijeće daje podršku navedenoj inicijativi.
AD. 5. Prijedlog zaključka o izgradnji vodoopskrbnog cjevovoda u ulici Lobori od kućnog br. 65 do br. 69.

Predsjednik pojašnjava prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi


ZAKLJUČAK
o prijedlogu  izgradnje vodoopskrbnog cjevovoda 
u ulici Lobori, od kbr. 65 do kbr. 69


I. Razmotrena je potreba izgradnje vodoopskrbnog cjevovoda u ulici Lobori, od kbr. 65 do kbr. 69.

II. Vijeće će u Planu komunalnih aktivnosti Gradske četvrti Gornja Dubrava u 2019. osigurati sredstva za izradu projektne dokumentacije za navedeni cjevovod.


AD 6. Prijedlog zaključka o prijedlogu za izgradnju  autobusnog stajališta u ulici Novoselečki put od kbr. 42 do kbr. 145

Predsjednik ističe da je ovaj prijedlog došao od Vijeća Mjesnog odbora Novoselec.
Otvara raspravu.

Budući da  nitko ne traži riječ, Vijeće na prijedlog predsjednika  jednoglasno donosi

Z A K L J U Č A K
o prijedlogu za izgradnju autobusnog stajališta na 
dionici u ulici Novoselečki put, od kbr. 42 do kbr. 145


I. Razmotren je prijedlog Vijeća Mjesnog odbora Novoselec za izgradnjom novog autobusnog stajališta u ulici Novoselečki put od kbr. 42 do kbr. 145 radi sigurnosti djece i ostalih sudionika u prometu.

II. Vijeće daje pozitivno mišljenje.

III. Predlaže se realizacija navedenoga putem Programa građenja komunalne infrastrukture na području Grada Zagreba u 2019. Gradskog ureda za prostorno uređenje, izgradnju Grada, graditeljstvo, komunalne poslove i promet.   
    

AD 7. Prijedlog zaključka o prijedlogu za promjenu voznog reda  i trase autobusne linije 210. 

Predsjednik informira nazočne članove Vijeća o prijedlogu. Otvara raspravu. 

Budući da nitko ne traži riječ, Vijeće na prijedlog predsjednika  jednoglasno donosi


					Z A K L J U Č A K
o   prijedlogu za promjenu voznog reda i trase autobusne linije 210 


I.    Razmotrena je zamolba i peticija građana za promjenu voznog reda i trase autobusne linije 210., kojom se predlažu polasci:

· radnim danom - svakih 15 minuta
· subotom - svakih 20 minuta
· nedjeljom - svakih 30 minuta
· polazak prvog autobusa iz Klina u 4,50 minuta 
· povratak trase na polazak iz Klina, Koledinečka ulica, Dankovečka ulica, Ulica Vile Velebita, Lovrakova ulica, Oporovečka ulica, Ljubijska ulica, Dubrava i okretište Dubrava.

II.       Sukladno dobivenom mišljenju Vijeća Mjesnog odbora Studentski grad daje se podrška traženom.

III. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet i Zagrebačkom električnom tramvaju.



AD 8. Prijedlog zaključka o prijedlogu izmještanja autobusnog stajališta na Miroševečkoj cesti 

Predsjednik informira nazočne članove Vijeća  o prijedlogu Mjesnog odbora Miroševec Otvara raspravu 

U raspravi sudjeluje: R. Tukač i predsjednik.

Budući da više nitko ne traži riječ, Vijeće na prijedlog predsjednika  jednoglasno donosi


Z A K L J U Č A K
o prijedlogu za izmještanje autobusnog stajališta u Miroševečkoj cesti



I. Razmotren je prijedlog Vijeća Mjesnog odbora Miroševec za izmještanje autobusnog stajališta na  Miroševečkoj cesti kod kbr. 170 na lokaciju Miroševečka cesta kod kbr. 174, radi sigurnosti građana.

II. Podržava se navedeni prijedlog budući da na sadašnjoj lokaciji ne postoji mogućnost izgradnje nogostupa kao ni pješačkog prijelaza.

III. Predlaže se realizacija navedenoga putem Programa građenja komunalne infrastrukture na području Grada Zagreba u 2019. Gradskog ureda za prostorno uređenje, izgradnju Grada, graditeljstvo, komunalne poslove i promet. 

AD 9. Prijedlog zaključka o postavljanju umjetnih izbočina i vibracijskih traka u ulici Novoselečki put

 Predsjednik pojašnjava prijedlog Vijeća  Mjesnog odbora Novoselec.  Otvara raspravu.

Budući da  nitko ne traži riječ, Vijeće na prijedlog predsjednika  jednoglasno donosi

	

Z A K L J U Č A K
o prijedlogu za postavljanje umjetnih izbočina i vibracijskih traka 
u ulici Novoselečki put


I. Razmotren je prijedlog Vijeća Mjesnog odbora Novoselec o potrebi postavljanja prometne opreme s ciljem osiguranja uvjeta za uvođenje javnog prijevoza.

II. Radi sigurnosti svih sudionika u prometu u ulici Novoselečki put, u dijelu od kbr. 18 do kbr. 42, predlaže se poboljšanje regulacije prometa na sljedeći način:

a)  postavljanje umjetnih izbočina:
	     -  Novoselečki put, prije križanja Novoselečkog puta i Lektrščice iz smjera 
                    Dubrave
- Novoselečki put, prije križanja Novoselečkog puta i Branovečke ceste iz smjera  
  Dubrave kod kbr. 38
- Branovečka cesta, prije križanja Novoselečkog puta iz smjera Branovca – 
  Jalševca.
    
            b)  postavljanje vibracijskih traka:
                  - Novoselečki put, kod kbr. 42 do šume
                  - Novoselečki put – Branovečka cesta, na izlazu iz šume.
	 
c) frezanje cijele dužine prometnice.

III.      Vijeće podržava navedeni prijedlog.

IV. Ovaj Zaključak bit će dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet



10. Prijedlog zaključka o postavljanju uspornika prometa na Miroševečkoj cesti


Predsjednik napominje da je Vijeće Mjesnog odbora Miroševec uputilo navedeni prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi:

Z A K L J U Č A K
o prijedlogu za postavljanje uspornika prometa na Miroševečkoj cesti


I. Razmotren je prijedlog Vijeća Mjesnog odbora Miroševec o potrebi postavljanja uspornika prometa na Miroševečkoj cesti između kbr. 114 i kbr. 116, a radi sigurnosti građana.

II. Vijeće podržava navedeni prijedlog.

III. Ovaj Zaključak bit će dostavljen Sektoru za promet, Gradskog ureda za prostorno uređenje, izgradnju Grada, graditeljstvo, komunalne poslove i promet.


11. Prijedlog zaključka o davanju mišljenja  na zahtjev za zakup dijela zemljišta oznake  k.č. 5094/4 k.o. Dubrava

Predsjednik pojašnjava da je Vijeće Mjesnog odbora Dubrava-Središte dalo negativno mišljenje budući da na toj parceli namjeravaju izgraditi stret workout vježbalište. Otvara raspravu.

Budući se nitko ne javlja za riječ, Vijeće na prijedlog predsjednika jednoglasno donosi


   Z A K L J U Č A K
o davanju mišljenja na zahtjev o zakupu neizgrađenog građevnog zemljišta 
dio k.č.br. 5094/4 k.o. Dubrava 


1. Razmotren je dopis Gradskog ureda za imovinsko-pravne poslove i imovinu Grada u svezi zahtjeva Marije Lulić, iz Zagreba Sjeničarska 41 za zakup dijela neizgrađenog građevinskog zemljišta oznake k.č.br. 5094/4 k.o. Dubrava, za poljoprivrednu obradu za vlastite potrebe.

1. Sukladno dobivenom mišljenju Vijeća Mjesnog odbora Dubrava - središte daje se negativno mišljenje na navedeni zahtjev, budući se na predmetnom zemljištu planira izgradnja  street workout vježbališta.

1. Ovaj Zaključak dostavlja se Gradskom uredu za imovinsko - pravne poslove i imovinu Grada, na daljnje postupanje.


AD 12. Davanje mišljenja sukladno članku 86. stavak 1. Statuta Grada Zagreba
 
Predsjednik pojašnjava prijedloge. Otvara raspravu.

Budući se nitko ne javlja za riječ, Vijeće na prijedlog predsjednika sa 18 glasova ZA i jednim suzdržanim glasom donosi

	
    a)
                                   
                                                            ZAKLJUČAK
  o davanju mišljenja na Prijedlog plana razvoja sustava civilne zaštite Grada Zagreba za 2019.


I. Razmotren je Prijedlog plana razvoja sustava civilne zaštite Grada Zagreba za 2019.

II. Daje se pozitivno mišljenje o navedenom.


     b)  

                                   
                                                            ZAKLJUČAK
  o davanju mišljenja na Prijedlog odluke o komunalnoj naknadi


I. Razmotren je Prijedlog odluke o komunalnoj naknadi.

II. Daje se pozitivno mišljenje o navedenom.
      
     c)
                                   
                                                            ZAKLJUČAK
  o davanju mišljenja na Prijedlog odluke o komunalnom doprinosu


I. Razmotren je Prijedlog odluke o komunalnom doprinosu.

II. Daje se pozitivno mišljenje o navedenom.

      
    d) 

                                   
                                                            ZAKLJUČAK
  o davanju mišljenja na Prijedlog Okvirne strategije pametnog Grada Zagreba –Zagreb-Smart City


I. Razmotren je Prijedlog Okvirne strategije pametnog Grada Zagreba-Zagreb Smart City.

II. Daje se pozitivno mišljenje o navedenom.


    e) 
                                   
                                                            ZAKLJUČAK
  o davanju mišljenja na Prijedlog Odluke o izmjenama i dopunama Odluke  o socijalnoj skrbi


I. Razmotren je Prijedlog Odluke o izmjenama i dopunama Odluke o socijalnoj skrbi.

II. Daje se pozitivno mišljenje o navedenom.

  f) 
                                   
                                                            ZAKLJUČAK
  o davanju mišljenja na Prijedlog odluke o izmjenama odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2019. 


I.       Razmotren je Prijedlog Odluke o izmjenama odluke o raspoređivanju  sredstava za redovito godišnje financiranje političkih stranaka i gradskih zastupnica/zastupnika izbranih s liste grupe birača u 2019

II.        Daje se pozitivno mišljenje o navedenom.


 g) 
                                   
                                                            ZAKLJUČAK
  o davanju mišljenja na Prijedlog odluke o novčanoj pomoći hrvatskim braniteljima iz Domovinskog rata u povodu blagdana Uskrsa i Božića


I. Razmotren je Prijedlog odluke o novčanoj pomoći hrvatskim braniteljima iz Domovinskog rata u povodu  blagdana Uskrsa i Božića.

II. Daje se pozitivno mišljenje o navedenom.


h)                                   
                                                            ZAKLJUČAK
  o davanju mišljenja na Prijedlog odluke o povjeravanju obavljanja komunalnih djelatnosti održavanja groblja i krematorija unutar groblja te usluge ukopa i kremiranja pokojnika u krematoriju unutar groblja na području Grada Zagreba


1. Razmotren je Prijedlog odluke o povjeravanju obavljanja komunalnih djelatnosti održavanja groblja i krematorija unutar groblja te usluge ukopa i kremiranja pokojnika u krematoriju unutar groblja na području Grada Zagreba

2. Daje se pozitivno mišljenje o navedenom.


i)
                              
                                                            
ZAKLJUČAK
  o davanju mišljenja na Prijedlog odluke o izmjeni i dopuni  Odluke  o određivanju komunalnih djelatnosti koje se obavljaju temeljem ugovora 



I. Razmotren je Prijedlog odluke o izmjeni i dopuni Odluke o određivanju komunalnih djelatnosti koje se obavljaju temeljem ugovora

II. Daje se pozitivno mišljenje o navedenom.


j)                                    
                                                            ZAKLJUČAK
  o davanju mišljenja na Prijedlog odluke o povjeravanju obavljanja komunalne djelatnosti komunalnog linijskog prijevoza putnika na području Grada Zagreba 


1. Razmotren je Prijedlog odluke o povjeravanju obavljanja komunalne djelatnosti komunalnog linijskog prijevoza putnika na području Grada Zagreba

2. Daje se pozitivno mišljenje o navedenom.


k) 
                                   
                                                            ZAKLJUČAK
  o davanju mišljenja na Prijedlog odluke o povjeravanju obavljanja komunalne djelatnosti parkiranja na uređenim javnim površinama  i javnim garažama na području Grada Zagreba 


I. Razmotren je Prijedlog odluke o povjeravanju obavljanja komunalne djelatnosti parkiranja na uređenim javnim površinama  i javnim garažama na području Grada Zagreba.

II. Daje se pozitivno mišljenje o navedenom.

      
l)
                                   
                                                            ZAKLJUČAK
  o davanju mišljenja na Prijedlog odluke o plaći, odnosno naknadi za rad i drugim pravima predsjednika i potpredsjednika Gradske skupštine Grada Zagreba


I. Razmotren je Prijedlog odluke o plaći, odnosno naknadi za rad i drugim pravima predsjednika i potpredsjednika Gradske skupštine Grada Zagreba.

II. Daje se pozitivno mišljenje o navedenom.


m) 

                                   
                                                            ZAKLJUČAK
  o davanju mišljenja na Prijedlog zaključka o sklapanju Sporazuma  o podmirivanju razlike troškova redovitog održavanja nerazvrstanih cesta na području Grada Zagreba u 2018


1. Razmotren je Prijedlog zaključka o sklapanju sporazuma o podmirenju razlike troškova redovitog održavanja nerazvrstanih cesta na području Grada Zagreba u 2018. 

2. Daje se pozitivno mišljenje o navedenom


AD 14. Dostava pitke vode cisternama  - donošenje zaključka

Predsjednik je upoznao nazočne sa sadržajem dopisa Gradskog ureda za mjesnu samoupravu i Zaključka gradonačelnika o dovozu vode kućanstvima na trošak Grada Zagreba, a mogu ga ostvariti kućanstva koja su plaćala samodoprinos i građani koji stanuju u objektu za koji se traži dovoz pitke vode.

D. Gabud se zalaže da sva kućanstva koja nemaju vodovodnu mrežu dobiju mogućnost i pravo na besplatan dovoz pitke vode bez obzira da li su svojevremeno plaćali samodoprinos. 
U raspravi sudjeluju: D.Gabud, J. Bandur, S. Živčić, M. Kožul i predsjednik.

Budući da više nitko ne traži riječ, Vijeće na prijedlog predsjednika jednoglasno donosi:


ZAKLJUČAK
o stavljanju izvan snage Zaključka o davanju mišljenja na zahtjev 
za dostavu pitke vode cisternama


1. Stavlja se izvan snage Zaključak o davanju mišljenja na zahtjev za dostavu pitke vode cisternama, KLASA: 026-02/19-01/60, URBROJ: 251-06-11-5-19-20 od 29. siječnja 2019., a koji se nalazi u prilogu i čini sastavni dio ovog Zaključka.

2. Ovaj Zaključak dostavlja se Gradskom uredu za mjesnu samoupravu.

i
ZAKLJUČAK
o davanju mišljenja na zahtjev 
za dostavu pitke vode cisternama

I. Razmotren je zahtjev Dragice Jagar  iz Zagreba, Oporovečki vinogradi 109 u kojem traži dovoz jedne cisterne od 5 m3 pitke vode mjesečno neophodne za osnovne životne uvjete na adresi Oporovečki vinogradi .

II. Na temelju prethodnog izvida terena od strane Povjerenstva za obilazak kućanstava podnositelja zahtjeva za dovoz neophodne količine pitke vode, daje se pozitivno mišljenje o traženom.


     AD. 14. Pitanja, prijedlozi i obavijesti 

D. Gabud izražava nezadovoljstvo postotkom izvedenosti planova malih komunalnih akcija mjesnih odbora te smatra da razina iskorištenosti navedenih sredstava treba biti puno veća.
Domagoj  Prica obavještava članove Vijeća da Vijeće Mjesnog odbora Studentski grad nije donijelo financijski plan niti plan malih komunalnih akcija Mjesnog odbora Studentski grad za 2019.

Budući da više nitko ne traži riječ, predsjednik zaključuje sjednicu.

Dovršeno u 19,00 sati

Sastavila:
Marija Badanjak

KLASA: 026-02/19-001/120
URBROJ: 251-06-11-5-19-1
Zagreb, 14. ožujka 2019.

